Unul dintre observatorii OSCE retinuti de catre separatistii prorusi in orasul Slaviansk, Ucraina, a fost eliberat duminica. Acesta este un inspector militar din Suedia care suferea de o forma usoara de diabet.
Observatorul OSCE eliberat a plecat impreuna cu doi negocatori ai Organizatiei pentru Securitate si Cooperare in Europa (OSCE) intr-o masina ce avea sigla acestei organizatii, anunta AFP.
Cei trei nu au facut nicio declaratie in fata reporterilor.
Stella Khorosheva, purtatoarea de cuvant a primarului separatist din Slaviansk, a fost ca observatorul care a fost eliberat suferea de o forma usoara de diabet, astfel ca insurgentii au decis sa ii dea drumul, anunta Reuters.
Insurgentii prorusi au luat ostatici mai multi observatori internationali militari ai OSCE. Duminica, au adus opt observatori internationali OSCE la o conferinta de presa. Insurgentii prorusi au capturat o echipa de observatori internationali formata din 12 persoane, care facea verificari militare in estul Ucrainei.
La inceputul conferintei de presa, liderul insurgentilor prorusi, Vyacheslav Ponomaryov, a declarat ca ostaticii sunt "prizonieri de razboi".
Liderul militantilor prorusi a declarat ca noaptea trecuta a capturat trei ofiteri din cadrul serviciilor de securitate a Ucrainei care desfasurau o actiune impotriva separatistilor din orasul vecin Horlivka.